
  Venujem Linde,


  žene, sktorou by som sa presťahoval


  do ktoréhokoľvek susedstva.


  „Šťastný, kto vpokoji smie obrábať zem


  ažiť nerušene pre rodinu.


  No tak žiť nedokáže ani svätec,


  ak sa to prieči zlému susedovi.“


  


  *


  Friedrich Schiller


  


  


  


  * SCHILLER, Friedrich. Viliam Tell. Vydavateľstvo Tatran, 1973,


  2. vydanie. Preložil Július Lenko.


  PROLÓG


  Vo väčšine trilerov, ktoré vposledných rokoch prečítal, bolo zlé počasie. Snežilo, fučalo, blýskalo sa ahrmelo vbiblickom význame. Akoby sa príroda spolčila snásilníkmi, so sériovými vrahmi apsychopatmi. Ak aj výnimočne svietilo slnko, pálilo až na kosť. Pritom zvlastných skúseností vedel, že knajohavnejším zločinom dochádza, keď je obloha jasne modrá ateploty sú príjemné. Tak ako vtento deň.


  Bolo 7:20 ráno. Po tom, čo nováčik, ktorého nikdy predtým nevidel, skontroloval väzňov, šiel sa do jedálne naraňajkovať. Neskôr si ho zavolal Armin, vedúci zmeny na tento týždeň.


  Jeho kancelária sa nachádzala na rovnakom poschodí ako cely anebola zariadená onič pohodlnejšie než cela, oktorú sa takmer rok delil snotorickým podpaľačom.


  „Tak čo, už balíš?“ privítal ho Armin priateľsky. Zuby mal také krivé ako úsmev. Vtvári päťdesiatpäťročného dozorcu vedel čítať ako votvorenej knihe. Keď sa Armin hneval, ovisnuté líca, pripomínajúce gamby nemeckého boxera, mu viseli až po dvojitú bradu. Keď mal dobrú náladu tak ako teraz, doširoka roztvoril oči, až mu nebolo vidieť viečka. Nohavice uniformy nosil vytiahnuté až nad pupok, čo mu vynieslo prezývku Obelix, pritom nebol ani zďaleka taký objemný ako komiksová postava.


  No ani ja nie som génius ahovoria mi Einstein iba preto, že som študoval.


  Armin ho vyzval, aby si sadol kstolu, za ktorý by mali na blšom trhu záujemcovi zaplatiť, aby si ho odniesol. Doškriabaný, ošúchaný, doska mala farbu riedkej detskej stolice, no zjavne nezničiteľný, takže Obelix nepochybne odíde do dôchodku skôr ako tá škaredá opacha.


  „Čím som si to zaslúžil?“ Einstein zdvihol zrak kzamrežovanému svetlíku, cez ktorý prenikali do chladnej kancelárie hrejivé lúče jesenného slnka. Tiene mreží tvorili na stene kríž. Strochou fantázie by sa vám mohlo zdať, že sedíte vkostole, anie vkancelárii Ústavu na výkon trestu odňatia slobody vo Frankfurte.


  „Neuveríš, ale máš poštu!“ Armin pokrútil hlavou, ako keby mu práve oznámil, že vyhral vlotérii dva milióny.


  „Fakt?“ Naozaj ho to prekvapilo. Posledný list dostal tak dávno, že sa naň už ani nepamätal. Nebol typ, ktorý dostáva listy od fanúšikov, aj keď vmédiách ho vtedy opísali ako šialenca so zvodným pohľadom.


  Kriminálnici, ktorí zničili oveľa viac ľudských životov oveľa brutálnejším spôsobom než on, dostávali ľúbostné listy od žien, trpiacich akýmsi telepatickým štokholmským syndrómom. Hoci netvorov, ktorým písali, nikdy osobne nestretli, cítili knim náklonnosť. Väčšina znich sa mylne domnievala, že muža, ktorý svoju ženu spútal ostnatým drôtom apotom vopitosti zabudol, kde vzáhrade ju zaživa so záhradnou hadicou vpriedušnici pochoval, vyliečia svojou láskou, ktorej sa mu vdetstve nedostalo. Veľa šťastia.


  Armin vstal od stola apodišiel knemu slistom vruke. „Budem ktebe úprimný, Einstein. Keď ťa priviezli, nedával som ti ani dva týždne. Aak mám byť ešte úprimnejší, dokonca som si želal, aby ťa ešte skôr podrezali vsprche.“


  Einstein prikývol. Tiež si to myslel. Dvanásť rokov. Príliš málo za to, čo urobil.


  „Ale pozri na seba teraz. Otýždeň si voľný!“


  „Vpondelok otomto čase,“ potvrdil. Už po jedenástich rokoch. Vzorným správaním si skrátil trest odvanásť mesiacov.


  „Ako sa cítiš?“


  Dobrá otázka.


  Vždy si myslel, že sem nepatrí. Mali ho strčiť na psychiatriu anie do normálneho väzenia. Snajvyšším stupňom stráženia. Na to, že tu absolvoval iba niekoľko hodín terapie, to dopadlo celkom dobre. Samozrejme, nevyliečil sa, ani to nebolo možné. Ale bol dobre nastavený. Reintegrácia pod odborným dohľadom fungovala; vonkajší svet mu síce pripadal cudzí, pochopiteľne, no počas povolených vychádzok sa už aspoň necítil ako mimozemšťan. Ačo bolo najdôležitejšie: oľutoval to. Všetko. Hnusilo sa mu, čo im urobil. Tým rodinám. Najmä svojej vlastnej.


  No ešte dôležitejšie bolo, že sa hnusil sám sebe.


  „Bojím sa,“ priznal.


  Armin pokýval hlavou. „Všetko ostatné by bolo divné. Ale zvládneš to. Dodržiavaj podmienky, pokračuj vterapii, nezabúdaj brať lieky! Anepribližuj sa kdeťom vkočíkoch!“


  Einstein prikývol. Dlhý čas si myslel, že je beznádejne stratený, no čím viac sa blížil deň jeho prepustenia, sväčšou nádejou hľadel do budúcnosti. Bude žiť sám, niekde na vidieku, ďaleko od ľudí, pre ktorých by mohol predstavovať nebezpečenstvo. Možno vnejakej chate alebo na hausbóte. Bez susedov, smalou záhradou, aby bol sebestačný. Iba on ajeho knihy, až do konca života. Taký bol jeho plán. Mal zneho dobrý pocit. Napĺňal ho niečím, čo sa možno podobalo pocitu radosti zo života.


  „Tak teda poďme na to.“


  Vo väzení sa pošta otvárala vprítomnosti dozorcu, ktorý ju najskôr skontroloval aaž potom odovzdal väzňovi. Armin roztrhol obálku. Kontrola listu bez odosielateľa netrvala ani dve sekundy.


  „Hm,“ povedal apodal list ďalej.


  Obsahoval iba jedno slovo.


  Einsteinovi sa rozšírili oči. Keby ležal na prični udoktorky Paulsenovej ana prste by mal merač pulzu, kontrolka by sa rozblikala na tmavočerveno.


  „Nič ma do toho nie je, ale čo to znamená?“ spýtal sa Armin.


  Einstein sa silene usmial. „Tajné heslo.“ Potom list poskladal.


  


  Otri hodiny neskôr trávil poludňajší odpočinok zasa zatvorený vcele. Jeho spolubývajúci nezaplatil dlh za cigarety aležal snatrhnutou slezinou na nemocničnom oddelení, takže keď Einstein opäť roztvoril list, nemusel sa obávať jeho zvedavých pohľadov.


  Sused


  


  Modrým perom na snehobielom papieri formátu A5. Stále dookola čítal to jedno slovo, prechádzal po ňom prstom.


  Potom podržal list proti svetlu stropnej lampy. Bežný tlačiarenský papier. Stredná hrúbka. Asi šesťdesiatpäť mikrometrov. Teda ideálny. Pre jeho zámer lepší neexistoval, okrem toho, ktorý sa kedysi používal vihličkových tlačiarňach.


  Einstein si vzdychol. Viackrát papier zložil ašikmo priložil.


  Potom si ním podrezal žily.


  1. KAPITOLA


  SARAH


  „... odkedy psychopat naposledy zaútočil kyselinou na malé dieťa, je aj napriek rozsiahlemu nasadeniu frankfurtskej polície ešte stále na úteku.“


  Ani nie štvrťhodinu predtým, ako mal zvučný hlas rozhlasového moderátora vrhnúť do prítmia lesnej chaty prvý tieň podozrenia, pobozkala Sarah Calauová svoju ospalú dcérku na líce.


  „Mami, povieš mi ešte rozprávku?“


  Ruby celú cestu prespala azobudila sa, až keď Sarah pred chatou vypla motor. Hlas trojročného dievčatka znel unavene amalo teplé telíčko, keď ho Sarah zdvihla zautosedačky apreniesla do víkendového domu, zabalené do ockovej obľúbenej čiernej univerzitnej bundy srukávmi zbielej umelej kože.


  „Ale musíš si ju sama vymyslieť, mami,“ žiadala Ruby sjej typickým nežným úsmevom.


  Samozrejme, ako inak, poklad môj!


  Sarah si vduchu povzdychla.


  Hoci zbožňovala, keď sa knej jej dieťatko túlilo aešte pred koncom vymyslenej rozprávky jej zaspalo vnáručí, veľmi dúfala, že dnes sa bez toho zaobídu.


  Jednak preto, že po celom týždni bola úplne vyčerpaná, no hlavne preto, že sa iba ťažko dokázala sústrediť na niečo iné ako na nevyhnutný rozhovor sRalphom. Ako si má teraz vymyslieť aspoň trochu zmysluplný príbeh?


  Obzrela sa cez plece na svojho muža, ktorý práve zkufra kombi vykladal tašky svecami na víkendový pobyt na chate.


  Tuší to?


  Napokon, cestou sem nikto znich takmer neprehovoril.


  Určite niečo tuší! Nemôže predsa očakávať, že sa po tej udalosti vrátia kbežnému dennému poriadku.


  „Mami, prosím. Iba krátku.“


  „Pravdaže, zlatko,“ sľúbila Sarah anejako sa jej podarilo sRuby vnáručí odomknúť drevené dvere chaty.


  Keď vstúpili do svojho útočiska, ako vždy ich privítal zaprášený vzduch avôňa dreva, ktorá sa jej zdala omnoho čistejšia apríjemnejšia než drahý osviežovač vzduchu vkancelárii vo Westende, kde pracovala ako právnička.


  Ruby medzitým zasa zadriemala. Sarah ju uložila na rohovú čalúnenú lavicu pri jedálenskom stole acez okno vobývačke vyzrela von.


  Drevený zrub stál na okraji kopca, ktorý sa mierne zvažoval kpriehrade Edersee, vďaka čomu mali zterasy prekrásny výhľad na móla ašíru vodnú plochu.


  Sarah nikde inde nenachádzala väčší pokoj, ako keď trávila svoj vzácny voľný čas tu so svojou rodinou.


  Za normálnych okolností.


  Lenže toto nebol normálny deň. Vôbec nie.


  Vich lesnej chate pri jazere, ďaleko od „džungle“, ako jej muž nazýval Frankfurt, sa vždy cítila bezpečne. Tie dve hodiny cesty zcentra mesta do Waldecku za to stáli. Väčšinou sa jej zlepšila nálada, už keď odbočili zokresnej na nespevnenú cestu. Zvyčajne sa prezliekla ešte vaute. Aj dnes si vymenila svetlý právnický kostým za šortky atričko už tesne pred cieľom. Rozplietla si vrkoč arozstrapatila cestičku, aby jej mohli hnedé kučery voľne povievať okolo tváre, keď vystúpi zauta. Napriek zaužívaným rituálom sa však vnútorný pokoj nedostavil.


  Možno ho pocítim, keď sa sRuby ponorím do ríše fantázie.


  „Rozprávala som ti už oobrovi, ktorý sa zaľúbil do myšky?“


  Ruby ospalo pokrútila malou kučeravou hlávkou.


  „Obra sa všetci báli, lebo bol taký veľký. Nemal žiadnych priateľov apo ničom netúžil viac, ako byť malým. Najlepšie takým malým ako myška,“ začala rozprávať Sarah. „Jedného dňa prechádzal okolo domu vysokého ako najvyšší strom, ktorý poznáš. Hore na streche vodkvapovom žľabe sedela myš anevedela zísť dole. Obor sa do nej hneď zaľúbil, ale myška sa ho bála atenkým hláskom zapišťala: ‚Nechaj ma, prosím. Choď preč!‘ Pritom jej chcel iba pomôcť.“


  „Chudák obor,“ povedala Ruby zívajúc. Sarah ju pohladkala po čele anaznačila Ralphovi, aby pri nosení tašiek toľko nehrmotal.


  „Obor dlho rozmýšľal, čo má myške podarovať, aby si získal jej srdce,“ vymýšľala si Sarah ďalej, netušiac, ako sa bude príbeh vyvíjať. „‚Kvety!‘ zišlo mu na um. ,Darujem jej kvety.‘“ Sarah rozprávala, ako sa obor vydal do lesa, aby tam natrhal veľkú kyticu kvetov. „Keď sa však skvetmi vrátil kmyške na streche apodal jej ich, ešte bojazlivejším piskľavým hláskom prehovorila: ‚Neubližuj mi, prosím ťa!‘“


  „Prečo sa myška neteší?“ spýtala sa Ruby so zatvorenými očami.


  „Nuž, obor má ruky veľké ako lopaty bagra. Nenatrhal nimi kvety, ale vytrhal stromy. Nepriniesol jej tulipány, ruže či iskerníky, ale duby, brezy aborovice. Ateraz si predstav, ako sa musela myška zľaknúť, keď pred ňou obor zamával veľkými hrubými stromami... Ruby?“


  Opäť ju nežne pohladkala po hlave asúsmevom počúvala jej pravidelný tichý dych.


  Aká je krehká, pomyslela si ustarane. Zatiaľ čo sama počas tehotenstva sedemnásť kíl pribrala aodvtedy sa ich nezbavila, Ruby sa jej zdala každým dňom chudšia.


  „Už zasa zaspala.“ Pozrela na manžela, ktorý ukladal zásoby potravín do skriniek malej kuchynskej linky.


  Vrhol na Sarah kritický pohľad.


  „Čo?“


  „Myslím si, že by sme jej nemali rozprávať také nezmysly. Ešte im uverí.“


  MY jej nič nerozprávame! mala na jazyku. Iba ona Ruby čítala alebo rozprávala vymyslené príbehy. Vposlednom čase by sa dalo považovať za zázrak, ak Ralph počas pracovného týždňa vôbec prišiel domov. Čoraz častejšie po práci prespával vnemocnici alebo vo svojej ordinácii.


  Sarah potlačila hnev. Na nevyhnutnú výmenu názorov ešte nebola pripravená. Možno sa na to nebude cítiť celý víkend.


  Bol to hlúpy nápad, chcieť sa sRalphom porozprávať práve tu, pomyslela si. Dúfala, že na chate nájde silu, nonepomyslela na to, že by tým mohla otráviť posledné miesto, kde sa cíti dobre. Jediné miesto, kde ju neprenasledovali nočné mory. Sny, ktoré boli ako dokumentárne spracovanieskutočných kriminálnych prípadov, apráve preto boli také desivé. Stále znova aznova vnich prežívala jarný deň, keď zabila bezbranné dieťa...


  2. KAPITOLA


  Sen, vktorom má štyri roky, sa začína vždy tým, ako cez kľúčovú dierku pozerá zo svojej detskej izby na chodbu, aby zistila, či ju ocko počuje avyslobodí.


  „Ššš, Leon. Všetko je vporiadku,“ hovorí svojmu mladšiemu jedenásťmesačnému bračekovi, hoci nevie, ako ho má utíšiť bez mlieka či kaše. Do kuchyne sa nedostane, pretože ocko znejakého dôvodu zamkol dvere, čo nikdy predtým neurobil. Možno sa bál, že ho budú vyrušovať. Má súkromnú fyzioterapiu (toto slovo sa naučila vysloviť až oveľa neskôr), ktorá je dôležitá pre jeho zdravie, apo práci vo firme má málo času. Povedal jej, aby bola tých dvadsať minút dobrá asprávala sa ako veľká sestra, čo pravdepodobne zahŕňalo, že má Leona utíšiť. On sa však nie anie upokojiť. Dokonca sa rozkričal ešte hlasnejšie. Kričal aj po tom, čo mu dala cukrík, ktorý po dlhom hľadaní našla vmiske na písacom stole. Chvíľu ho cmúľal apotom ho prehltol.


  Oštyri dni zomrel.


  


  Keď sa rodičia vrátili znemocnice sprázdnou autosedačkou aešte prázdnejšími pohľadmi, spýtali sa Sarah, či dala Leonovi niečo zjesť.


  „Iba cukrík,“ odvetila. „Aby prestal plakať!“


  Nebol to však cukrík, ale gombíková batéria. Plochý článok, aké sa vkladajú dodiaľkových ovládačov čiosobných váh. Zasekla sa mu vpažeráku. Nanešťastie tak, že mohol bez problémov dýchať, čo sa mu stalo osudným. Vopačnom prípade by cudzie teleso vjeho tele pravdepodobne objavili skôr. Takto sa však do vlhkej sliznice uvoľnili leptavé hydroxidové ióny, prenikli cez pažerák až ksrdcovnici, kde spôsobili nekontrolované krvácanie. Keď rodičia vzali Leona klekárovi, pretože po fáze nechutenstva neprestával vracať, bolo už neskoro.


  „Nie je to tvoja vina,“ vraveli jej so slzami vočiach pred pohrebom, počas neho aj po ňom. „Gombíkové batérie nemajú vdetskej izbe čo hľadať. Mali sme dávať lepší pozor!“


  No čím viac si to rodičia vyčítali, tým menej im Sarah verila. Vedela totiž, že obyčajný cukrík nevyzerá ako strieborný gombík. Rozmýšľala, či ho má aj tak Leonovi dať, aurobila fatálne rozhodnutie. Len aby už konečne prestal kričať.


  Ešte aj dnes, po toľkých rokoch, keď sa budila spotená, pretože sa jej snívalo omŕtvom bratovi, to bolelo ako otvorená rana. Bola to jej vina. Ona ho otrávila. Pretože chcela sama vyriešiť problém, na ktorý však vštyroch rokoch ešte nestačila. Azlyhala tým najhorším spôsobom, akým mohla. Jej terapeutka Elke Reinersová to považovala za príčinu jej monofóbie. Strachu zosamelosti, zabsencie silného partnera, ktorý by vprípade potreby urobil správne rozhodnutie.


  Ako Ralph.


  Teraz však pri ňom nemala známy pocit bezpečia. Anebolo to preto, lebo sa mu chystala povedať, že takto to ďalej nejde. Zvlášť nie po tom, čo sa mu nad Ruby pošmykla ruka.


  Pošmykla.


  Také veľmi zľahčujúce slovo. Pasívne anáhodné. Neúmyselné. Pritom facka sadla úplne presne. Sarah sa zdalo, že na Rubinom líci stále vidí odtlačok jeho ruky, no zrejme si to iba namýšľala.


  Za to, že sa cítila tak zle, mohol aj incident na diaľničnej pumpe. Blonďavý vodič špinavej dodávky, stojaci pri ďalšom čerpacom stojane, si zvláštnym pohľadom prezeral ich dcéru, ktorá vystúpila spolu snimi, aby si rozhýbala nohy. Keď sa Sarah po zaplatení vrátila, civel na ňu so zmesou strachu aagresie. Vspätnom zrkadle bol muž čoraz menší ajej úzkosť čoraz väčšia.


  Teraz, opolhodinu neskôr, sa opäť strhla, keď Ralph zapol kuchynské rádio amoderátor dokončil vetu, ktorá sa hrozivo hodila kjej znepokojujúcej spomienke:


  „... odkedy psychopat naposledy zaútočil kyselinou na malé dieťa, je aj napriek rozsiahlemu nasadeniu frankfurtskej polície ešte stále na úteku. Sadistický vrah vyhľadáva mladých rodičov, rodiny, ktorým nedopraje ich šťastie,“ pokračoval moderátor vo svojej bulvárnej správe.


  Sarah pozrela na Ruby, ktorá spootvorenými ústami spala na lavici. Tak hlboko atuho, že by chatu mohli zbúrať okolo nej anezobudila by sa. Ruku mala pod bradou, obľúbeného plyšového draka na bruchu.


  „Je to už štvrtý prípad, ktorý sa krutosťou dá sotva prekonať...“


  Zvučný hlas stíchol avonku pred dverami niečo zapraskalo, ako keď sa hrubý konár zlomí pod váhou ťažkej mužskej čižmy.


  3. KAPITOLA


  Sarah sa otočila. „Hej, chcela som si správy vypočuť dokonca,“ vytkla Ralphovi, keď vypol rádio. Ten prípad sa jej týkal ako matky aj ako právničky.


  „Tie morbídne sprostosti?“


  Ralph Calau mal nezameniteľný hlboký, chrapľavý hlas, ktorý ju na ňom uchvátil ako prvý. Pred desiatimi rokmi, keď v spoločnej psychiatrickej ambulancii prijímal svojich prvých pacientov. Dnes už jeho tmavé vlasy neboli také husté, čo mu však vôbec neubralo na príťažlivosti. Tak ako ani rázštep čeľuste a podnebia, zamaskovaný výrazným osemdňovým strniskom. Trhlinou, ktorá sa tiahla v tvare písmena ypsilon od hornej pery k nosu, musel v detstve trpieť viac, ako dnes priznával. Ruby po ňom tú anomáliu zdedila, no v omnoho jemnejšej forme. Zatiaľ čo u nej vyzerala ako tenučká jazva, Ralph musel v mladosti podstúpiť niekoľko operácií. Dnes bol aj jeho rázštep sotva badateľný. Niekedy si zámerne oholil fúzy, napríklad keď ho ako súdneho znalca predvolali pred súd, aby sa vyjadril k trestnej zodpovednosti páchateľov násilných trestných činov. „Chyba“, pre ktorú ho v detstve šikanovali, mu dnes vo veku štyridsaťjeden rokov bola užitočná. Dodávala jeho inak súmernej tvári sebavedomý výraz, ktorý najlepšia priateľka Sarah nazvala „opovážlivý“. A nielen Marion Reinersová považovala Ralpha za príťažlivého. Kedykoľvek ho Sarah navštívila v ambulancii, mohla si v očiach recepčnej prečítať: Prečo si doktor vybral práve ju? Mohol mať predsa omnoho lepšiu!


  „Lepšia“ pravdepodobne znamenalo chudšia, vytrénovanejšia a mladšia.


  „To nie sú správy,“ reagoval na jej prosbu, aby rádio znova zapol. „To je perverzná zábava pod nadpisom...“


  „... nahé a rozsekané,“ dokončila Sarah jeden z jeho obľúbených výrokov, ktorý sa týkal senzáciechtivosti v médiách. Ako psychiater a súdny znalec, vyšetrujúci aj potenciálnych vrahov, násilníkov a sexuálnych delikventov, vnímal veľmi citlivo mediálne informácie o týchto „pacientoch“. Sarah ako trestná právnička, samozrejme, vedela, že práve najodpornejší páchatelia majú veľmi komplexnú minulosť, ktorú nie je možné zhrnúť do strhujúcej dvadsaťslovnej správy. Dôkazom toho bol aj prípad, ktorým sa obaja zaoberali. Ona ako obhajkyňa, on ako súdny znalec. Verejnosť z neho poznala iba palcový titulok:


  


  Otec utriasol bábätko na smrť – námietka!


  


  Klient sa Sarah naozaj priznal, že zdvihol svojho dvojmesačného synčeka z postieľky a utriasol ho na smrť.


  „Myslel som si, že nedýcha. Nehýbal sa a bol studený, prepadol som panike. Chcel som ho oživiť, zachrániť. Preto som ním triasol!“


  Človek, ktorý nebol v súdnej sieni, by to zrejme považoval za lož. Kto však videl zlomeného, na zvyšok života potrestaného otca, ktorý už nikdy nebude šťastný, vedel, že hovorí pravdu, a trest je zbytočný.


  Z myšlienok ju vytrhlo ďalšie zapraskanie.


  Pozrela k dverám. Zvyčajne ich zamykala až pred spaním, aj to proti svojej vôli. Nenávidela zamknuté priestory. Teraz požiadala Ralpha, aby zasunul závoru.


  „Čo to bolo?“ spýtala sa ho.


  Bežné zvuky prírody? Alebo kroky?


  „Neboj sa,“ povedal a usmial sa na ňu. To v nej automaticky vyvolalo potrebu pritúliť sa k nemu. Vzápätí ju ten reflex – „úbohý zajko potrebuje pevné rameno, o ktoré sa oprie“ –, nahneval. Túto emóciu dnes naozaj nepotrebovala.


  Zaumienila si predsa, že sa s ním otvorene porozpráva.


  Nech to stojí, čo to stojí.


  „Si nervózna z toho chlapa na pumpe?“ spýtal sa Ralph.


  Z neho a z hádky, ktorá nás čaká.


  Normálne by sa nevraživým výrazom cudzieho človeka tak dlho nezaoberala, no dnes bola precitlivená. Dnes totiž chcela Ralphovi povedať, čo cíti a čo ju trápi. A najmä, že takto ich manželstvo nemôže ďalej fungovať. Jeho neustála neprítomnosť, odkedy popri svojej súkromnej ambulancii pracoval aj ako vedúci psychiatrie v nemocnici Schlosspark. No predovšetkým jeho výbušnosť, náhle zmeny nálad, ktoré možno pramenili z prepracovania. Zmena nastala po narodení Ruby. Nedostatok spánku, chýbajúca telesná blízkosť, časté detské choroby – asi toho bolo na neho priveľa. Takmer vôbec nebol doma, a ak aj prišiel, tak pôsobil duchom neprítomne. Výnimkou boli situácie, keď na ňu kričal aj pre najmenšiu maličkosť. Aj to by ešte zniesla. Kritický moment nastal, keď dal Ruby facku za to, že pri jedálenskom stole vyliala pomarančový džús na jeho oblek.


  Jej rozhodnutie bolo pevné, potrebovala pauzu, aj keby to znamenalo, že sa znovu prejaví jej monofóbia. Preventívne začala opäť chodiť na terapiu k Marioninej matke Elke a užívať Cipralex proti strachu z osamelosti. Zvládne to.


  Musím mu to iba povedať...


  „Ralph, prosím ťa, počúvaj ma!“


  „Áno?“


  Spýtavo na ňu pozrel a bolo to tu zasa. Sotva badateľne mu zašklbalo pravým viečkom, čo mala na ňom vždy veľmi rada. Možno nie samotné šklbanie ako skôr to, čo znamenalo: jeho neistotu, ktorej sa napriek svojej pôsobivej kariére nikdy úplne nezbavil.


  „Zlatko, ver mi, tu sme v bezpečí,“ upokojoval ju, netušiac, že s ním nechce hovoriť o bulvárnom spravodajstve. Pozrel na Ruby.


  „Kočíkový vrah je od nás ďaleko.“


  Proti svojej vôli sa usmiala. „Prestaň ma provokovať.“


  „V akom zmysle?“ zatváril sa nechápavo. Vedel rovnako dobre ako ona, že z právneho hľadiska nie je páchateľ „vrahom“. Žiadne z bábätiek zatiaľ nezomrelo.


  „Podľa trestného práva sa dopúšťa ťažkého alebo nebezpečného ublíženia na zdraví,“ vysvetlila mu, vedome odďaľujúc nepríjemný rozhovor obchádzkou cez oblasť, v ktorej sa cítila istá. „Keby prípad pridelili prokurátorke Ippenovej, určite by vychádzala z pokusu o vraždu. Je predsa veľmi pravdepodobné, že kyselina, ktorou bábätká postriekal, ich mohla usmrtiť. Zároveň je sporné, či dojča vôbec možno zákerne zavraždiť, keďže podľa definície je bezbranné. V každom prípade, hľadaný nie je kočíkový vrah, ako ho nazývajú médiá, ale nanajvýš kočíkový útočník, ibaže to už v bulvárnej tlači neznie tak dobre.“


  Zvedavo a provokatívne si ju premeral. „Stavím sa, že by si ho prijala za klienta.“


  „Samozrejme,“ odpovedala bez váhania.


  „Aj keď je nepochybne vinný?“


  Vzdychla si. „Nebavili sme sa o tom už veľakrát?“


  „Viem,“ odvetil a podľa tónu mohol povedať aj bla, bla, bla. „Ide o ochranu právneho štátu. Každý je nevinný, pokiaľ nie je odsúdený.“


  Ukázal na ich spiacu dcéru.


  Iba si to namýšľala alebo sa chcel za každú cenu hádať?


  „Predstav si, že by niečo urobil Ruby! Že by ju zohavil. Alebo dokonca zabil. A ja ako súdny znalec by som potvrdil, že je trestne zodpovedný. Aj tak by si trvala na prezumpcii neviny?“


  Jej mobilný telefón vydal zvuk, ako keď sa otvárajú výťahové dvere. Upozornenie, že jej prišiel e-mail s novými správami, pre ktoré si nastavila Google Alert. Ako nedávno pre kočíkového vraha.


  Ralph ju chytil za ruku, no odtiahla ju, keď zvonka začula šuchot. Konár vo vetre? Šuchotanie nohami?


  Ralph očividne tiež niečo počul. „Mám sa tam ísť pozrieť?“ spýtal sa a vstal bez toho, aby počkal na jej odpoveď. Najradšej by zvolala áno aj nie zároveň, nevediac, čoho sa bojí viac: že zostane s Ruby sama alebo že bude pri každom zapraskaní počítať s najhorším.


  „Buď opatrný!“ zakričala za ním a zachvela sa, keď cez otvorené dvere vnikol dnu studený nočný vzduch.

  Keď Ralpha pohltila tma, strach jej sadol na plecia ako závažie. Chcela vstať, pozorovať ho cez okno, no nemala na to silu. Bremeno, ktoré ju ťažilo, bolo každou sekundou, čo sa Ralph nevracal, ťažšie aťažšie.


  „Ralph?“


  Keď jej ani po treťom volaní neodpovedal, snámahou sa dvihla zo stoličky aprešla kdverám. Rozhodla sa, že zasa zasunie závoru, hoci zamknuté dvere nenávidela apriečilo sa jej manžela vymknúť. Nesmela však Ruby vystaviť nebezpečenstvu.


  „Ralph? Si vporiadku?“ zakričala znova cez zatvorené dvere.


  Opäť jej pípol mobil.


  Uvažovala, či sa má vzdialiť od dverí avziať si telefón (aspoň by mohla zavolať na tiesňovú linku), no vtom ho počula vykríknuť.


  Krik prichádzal zdiaľky, ale určite to bol Ralph.


  Rozrušený, hlasný a...


  ... panický?


  Ešte nikdy neznel tak hystericky. Jeho hlas bol plný hrôzy astrachu ešte väčšieho, ako bol strach, ktorý ju zachvátil vmomente, keď zcelej sily zvonka vrazil do dverí.


  „OTVOR!“ kričal jej muž, možno aj od bolesti.


  Panebože!


  Rukami vlhkými od potu uvoľnila závoru aRalph doslova vpadol do chaty. Zakopol, no stihol sa zachytiť. Keď sa pred ňou sočami rozšírenými od strachu narovnal, Sarah si všimla jeho pravú ruku. Zakrvavená mu visela zpleca ako gumová hadica, zktorej niekto vypustil vzduch.


  „Zatvor dvere! Zatvor tie prekliate dvere!!!“ zakričal avtedy sa prebrala zustrnutia. Poslúchla.


  Vonku niekto vrieskal.


  Muž. Ako zmyslov zbavený. Nemala tušenia, kto ich ohrozuje. Aprečo.


  „Čo sa stalo?“ chcela vedieť. „Kto ti to urobil?“


  Ralph ťažko dýchal. Očividne nebol schopný jasnej odpovede.


  „ODPOVEDZ MI!!!“


  Vtej chvíli sa zatriasli dvere.


  „Vyjdite von!“ zreval muž pred chatou. Znelo to ako hlas šialenca zjej predstáv.


  Päsťami udieral do dverí. Hrozilo, že sa rozštiepia.


  „Musíme odtiaľto vypadnúť!“ Ralphovi sa vrátil hlas. Vpanike sa obzeral okolo seba, ako keby bol vchate zadný východ, ktorý si doteraz nevšimli.


  „Zavolám políciu!“ rozhodla Sarah aprešla ku kuchynskému stolu. Náhlivo odblokovala displej. Automaticky sa na ňom zobrazil článok, na ktorý ju len pred minútou upozornila notifikácia.


  Prečítala si nadpis aroztriasla sa od zhrozenia.


  „Viem, kto je vonku!“ zašepkala avydesene zdvihla zrak od mobilu kRuby, ktorá spala na lavici pri kuchynskom stole tak tvrdo, že ju nezobudilo ani búšenie do dverí.


  „SVEDOK VIDEL KOČÍKOVÉHO VRAHA. MÁME JEHO PORTRÉT,“


  znel nadpis článku.


  „To nie je možné! To nemôže byť...“ zachripela, pretože muža na obrázku hneď spoznala. Spoznal ho aj blondiak na benzínovej pumpe, ktorý ich potom sledoval ateraz napadol Ralpha.


  Srdce jej bilo čoraz rýchlejšie ako šprintérovi na sto metrov, ktorý tesne pred cieľom ešte zrýchli.


  To nie je možné...


  „Si si istá?“ spýtal sa Ralph zadychčane avytrhol jej mobil zruky.


  Sarah otvorila ústa do nemého výkriku.


  Jej muž pozrel na Ruby apoložil najstrašnejšiu otázku, akú kedy dostala: „Zastupovala by si ma?“


  Jednou rukou nemotorne otvoril cestovnú tašku, do ktorej si zbalil veci na víkend.


  Avybral znej fľašu skyselinou.

  SIMEON PRED ROKMI


  „Poď so mnou, chlapče!“


  Sedemročný chlapec bol šťastný, že nemusí starý kufor zumelej kože, ktorý niesol otec, ťahať sám. No veľmi sa bál ísť za otcom.


  Ale čo iné mi zostáva?


  Počas svojho krátkeho života už viackrát kruto zažil, čo sa stane, keď sa otcovi vzoprie. Naposledy, keď chcela mama tajne odísť do nemocnice, aby tam porodila.


  Amaliu, jeho mladšiu sestru.


  Mama si asi myslela, že otec nezačuje otváranie dverí starého pick-upu, ktorý zaparkoval vždy priamo pred ich domom na vidieku.


  „Ďaleko od tých idiotov,“ ako otec nazýval všetkých ľudí, ktorých nemohol vystáť, teda väčšinu ľudí na tejto planéte.


  Starý statok stál na odľahlom mieste už aj vo svojich najlepších časoch. Dnes boli neobývané aj susedné pozemky, pretože každý, kto nechcel žiť po zvyšok svojho života zo štátnej podpory, sa ztohto biedneho kraja odsťahoval.


  „Iba my sme takí hlúpi, že sme ostali,“ povedala raz mama sama sebe, keď srukou položenou na bruchu hľadela zokna nad kuchynským drezom na pusté polia. Zrejme si myslela, že je vkuchyni sama anikto ju nepočuje; tak ako si myslela, že ju otec nevidí, ako „kradne“ pick-up.


  Krádež!


  Presne tak to nazval, keď ťahal mamu za vlasy zauta späť do domu.


  „Do nemocnice? Nie, nie, nie. Toho fagana porodíš tu unás. Pri pôrode predsa nepotrebuješ žiadnych šarlatánov!“ kričal na mamu. „Teľa je teľa. Vtvojom prípade to nie je inak ako vmaštali.“


  „Minulý rok sa narodili tri,“ odvážila sa mama odporovať. „Dve znich zomreli, lebo si odmietol privolať veterinára!“


  Otec ju udrel hranou ruky tak rýchlo, že chlapec ten úder ani nevidel. Zato dôsledok sa nedal prehliadnuť. Ešte niekoľko dní mala mama pri dýchaní bolesti pre pomliaždený hrtan.


  „Kam ideme?“ odvážil sa teraz chlapec spýtať otca.


  „Dnes je deň, keď musíš prevziať zodpovednosť, synak. Vieš, ako sa to robí?“


  Zavrtel hlavou.


  „Tak, že urobíš ťažké rozhodnutie. Máš už takmer osem rokov. Je najvyšší čas!“


  Simeon prikývol askoro sa pošmykol.


  Mama vždy hovorila, že cestu kmaštali treba vydláždiť, no nemali na to peniaze.


  Keď zabočili doprava, druhý raz sa na cieľ ich cesty pýtať nemusel. Stál priamo pred nimi. Stará stodola sderavou strechou, ktorá na Silvestra pred dvomi rokmi takmer zhorela.


  Otec otvoril nezamknuté vráta, krivo visiace vpántoch. Pri vstupe ich privítal zatuchnutý vzduch, páchnuci plesnivým senom apotkaními výkalmi.


  Chlapec sa roztriasol. Preboha, aké rozhodnutie tu má urobiť?


  „Asme tu!“ Otec si odpľul na zem.


  Raz si sním musel pozrieť starý western, vktorom pištoľník neustále žul žuvací tabak apred každou bitkou ho vypľul. Otec ho zjavne rád napodobňoval. Ibaže bez tabaku, no srovnakým nazlosteným výrazom.


  „Vieš vlastne, prečo sme ťa pokrstili, synak?“


  Zavrtel hlavou ainštinktívne zdvihol plecia, pretože očakával otcovo typické zaucho na „prebratie“, ktoré mu uštedril vždy, keď niečo nevedel pri robení domácich úloh.


  „Lebo si nebol bez hriechu, keď si prišiel na svet. Nalepili sa na teba pochybenia tvojich rodičov. Pri krste sa tieto dedičné hriechy zmyjú amôžeš žiť ďalej vnevinnosti.“ Krivo sa usmial. „Našťastie si po mne anepotreboval si veľa krstovej vody.“


  Otec si znova pohŕdavo odpľul. „Ale tvoja matka je plná hriechov, vieš?“


  Niečo votcovom pohľade mu hovorilo, aby radšej prikývol. Nemal ďaleko od toho, aby sa od strachu rozplakal, no obava ztoho, že sa rozplače, mu dodávala silu. Vedel totiž, že ak teraz začne rumádzgať, otec si zasa rozopne opasok apri každom údere ho nazve buzerantom, teplošom alebo homošom.


  Otec sa mu však našťastie nepozeral do tváre, pretože bol zamestnaný otváraním kufra. So slovami „prejdime teda krozhodnutiu, ktoré musíš urobiť“ vyklopil veko.


  Chlapec vyvalil oči.


  Včera večer matkine výkriky vspálni stíchli. Dnes ju videl prvý raz.


  Amaliu.


  Bola neprikrytá, doudieraná od drsnej prepravy, no neplakala ani neotvorila oči. Sestrina tvár pripomínala balón apôsobila ešte väčším dojmom, keď zamávala príliš krátkou rukou, akoby mu chcela zakývať. Alebo upozorniť na to, že nemá druhú?


  „Čo je sňou?“ spýtal sa otca zhrozene.


  „Nuž, tak to vyzerá, keď sú matkine hriechy priťažké.“


  Chlapec podišiel sotvorenými ústami okrok bližšie ku kufru. „Ako môžeme Amalii pomôcť?“


  Otec mu strelil zaucho na „prebratie“, po ktorom sa už neubránil slzám.


  „Veď som ti to práve vysvetlil!“


  Otec ukázal na plastovú nádrž vtvare suda, vktorom kedysi skladovali motorovú naftu ateraz jej chýbal uzáver. Stála pod najväčšou dierou vstreche.


  „Idem do domu askontrolujem, či je matka vporiadku. Keď sa odesať minút vrátim, nech si hotový.“


  „Sčím?!“ zakričal za otcom.


  Sčím mám byť hotový?


  „Zahráš sa so sestrou na krst. Zmyješ znej dedičné hriechy. Ibaže ich budeš zmývať opár minút dlhšie, rozumieš?“


  Otec si naposledy odpľul na zem azatiahol za sebou vráta od stodoly. Syna nechal samého,teraz už so vzlykajúcim, poškriabaným apravdepodobne podchladeným bábätkom, ktorému by chlapec nikdy nechcel ublížiť, aj keď malo takú neprirodzene veľkú tvár aiba jednu ruku.


  Podišiel bližšie knádrži avidel, že je plná dažďovej vody.


  Ale čo iné mi zostáva? pomyslel si sedemročný chlapec azúfalo sa rozplakal.


  Koniec koncov, počas svojho krátkeho života už viackrát kruto zažil, čo sa stane, keď sa otcovi vzoprie.

DNES

Vedela, že keď otvorí dvere, zacíti pach smrti. Hnilobný amŕtvolný. Plesnivý astuchnuto sladkastý. Pre zdravého človeka je to peklo. Pre muchy ačervy, zavŕtavajúce sa do rozkladajúceho sa mäsa, raj.

Doparoma, ako to, že si nič nevšimla?

No na druhej strane...

Kto by čakal, že sa vpolovici októbra tak oteplí? Zdvanásť na dvadsaťdeväť stupňov Celzia – vtieni!

Našťastie boli dvere aokná dobre izolované amŕtvolný zápach si možno nikto nevšimol.

Snáď.

„Hej, ty!“

Striaslo ju od ľaku. Krátko, bolestivo anadlho.

Kľačala pred výkladom svojho obchodu aodomykala zámku vonkajších roliet, pretonepočula, že sa knej niekto zozadu blíži.

„Už tak skoro vpráci, pani Wolffová?“

Tmavý mrak zatienil jesenné slnko, keď zdvihla zrak ksvojej najlepšej priateľke, ktorá, bohvie prečo, považovala za vtipné osloviť ju jej rodným priezviskom, ku ktorému sa vrátila pred jedenástimi rokmi po rýchlom rozvode sRalphom. Sarah cítila, ako sa jej bolestivo sťahuje jazva na dlani spôsobená kyselinou. Stávalo sa jej to pred náhlou zmenou počasia alebo keď mala strach.

„Prepáč, nechcela som ťa vyľakať,“ ospravedlnila sa Marion avystrela knej ruku, akoby bola Sarah stará anedokázala vstať bez cudzej pomoci. Vrozpakoch sa mimovoľne dotkla veľkých pozlátených kruhových náušníc, aké sa nosili možno vdeväťdesiatych rokoch. Marion mala decentné diamantové náušnice, Sarah lacnú bižutériu, ahnevalo ju, že je taká povrchná anie je jej to jedno.

„Pristane ti to,“ povedala Marion aurčite si to aj myslela. Ako sa líšili vzhľadom, tak sa podobali povahami.

Marion bola drobná asiahala Sarah sotva po plecia. Jej tričká by pokojne mohla nosiť ako nočnú košeľu. Zatiaľ čo Sarah každé ráno potrebovala štvrťhodinu na skrotenie svojej tmavej kučeravej hrivy, jej priateľke stačilo raz prejsť hrebeňom po krátkych platinových vlasoch avyzerali dokonale. Iba výrazné lícne kosti mali podobné, ako aj pevné presvedčenie, že priateľky si vždy hovoria pravdu, nikdy by tej druhej neprebrali partnera, vnúdzi si pomáhajú aživot je príliš krátky na to, aby nevyskúšali všetko za predpokladu, že ich to nezabije či nedostane do väzenia.


„Ruby trvala na tom, aby som si dala jej náušnice,“ mala potrebu vysvetliť.

„Vlastne som myslela tvoju samostatnosť,“ odvetila Marion aukázala na obchod, ktorého výklad Sarah práve odkryla. „Máš síce stále ten uplakaný výraz ako vdeň, keď ste sa sťahovali,“ úprimne skonštatovala, „no aspoň už nemáš také tmavé kruhy pod očami. Akonečne sa ti vrátil ten tvoj sympatický melancholický pohľad!“


Marion si to všetko mohla bez problémov dovoliť.





„Panebože, čo sa stalo?“ spýtala sa Sarah.

